text: আমিরুল আলম মিলন বাংলাদেশের বাগেরহাট জেলার রাজনীতিবিদ, আইনজীবী ও বাগেরহাট-৪ (শরণখোলা-মোরেলগঞ্জ) আসনের সংসদ সদস্য।
  
  জন্ম ও প্রাথমিক জীবন 
  আমিরুল আলম মিলন ২২ জানুয়ারি ১৯৫৩ সালে বাগেরহাট জেলার মোরেলগঞ্জ উপজেলার বারইখালী গ্রামে জন্মগ্রহণ করেন। এসএম কলেজ থেকে উচ্চ মাধ্যমিক পাস করে রাজশাহী বিশ্ববিদ্যালয়ে রাজশাহী বিশ্ববিদ্যালয়ে আইন বিভাগে ভর্তি হন।
  
  রাজনৈতিক ও কর্মজীবন 
  আমিরুল আলম মিলন ১৯৭২ সালে মোরেলগঞ্জের এসএম কলেজের ছাত্রাবস্থায় ছাত্রলীগের রাজনীতিতে জড়িয়ে পড়েন। এর পর ১৯৭৯-১৯৮১ সাল পর্যন্ত রাজশাহী বিশ্ববিদ্যালয় ছাত্রলীগের সভাপতি ছিলেন। তিনি বাগেরহাটের মোড়েলগঞ্জে আইন পেশার পাশাপাশি ১৯৯১ সালে মোড়েলগঞ্জ উপজেলা আওয়ামী লীগের সাধারণ সম্পাদক হন। ২০০৩ সালে মোড়েলগঞ্জ উপজেলা আওয়ামী লীগের সভাপতি মনোনীত হন। ২০১৬ ও ২০১৯ সালে বাংলাদেশ  আওয়ামী লীগ কেন্দ্রীয় কার্যনির্বাহী সংসদের সদস্য মনোনীত হন।
  
  ২০১৫ সালে বীমা কর্পোরেশনের পরিচালক হিসেবে দায়িত্ব পান তিনি।
  
  তিনি বাগেরহাট-৪ (শরণখোলা-মোরেলগঞ্জ) আসনের আওয়ামী লীগ দলীয় সংসদ সদস্য মোজাম্মেল হোসেনের মৃত্যুতে আসনটি শূন্য হওয়ার পর ২১ মার্চ ২০২০ সালের উপনির্বাচনে তিনি বাংলাদেশ আওয়ামী লীগের মনোনীত প্রার্থী হিসেবে সংসদ সদস্য নির্বাচিত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৫৩-এ জন্ম
  বিষয়শ্রেণী:বাগেরহাট জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:একাদশ জাতীয় সংসদ সদস্য
  বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাংলাদেশী আইনজীবী
title: আমিরুল আলম মিলন